Südamekahin

Südamekahinaks nimetatakse südame kuulatlusel eristatavat normaalsetele südametoonidele kaasuvat (liigset) heli."Meditsiinisõnastik" 744:2004.

Eristatakse kolme liiki kahinaid:
diastoolset kahinat, mida on (olemasolul) kuulda vatsakeste diastoli ajal;
süstoolset kahinat, mida võib kuulda süstoli (kokkutõmbe) ajal;
pidevat kahinat.

Harilikult kontrollib arst läbivaatuse käigus stetoskoobiga kuulatledes esimest ja teist südametooni (S1 ja S2), nende võimalikku lõhestumist ning kolmandat ja neljandat südametooni (S3 ja S4), 'plõksusid' ja südamekahinaid."Südamehaigused". Tõlkinud Eve Sooba, Katrin Luts, Katrin Rehemaa, Margit Riit, Maret-Heda Beznossova, Helle Lippmaa, toimetanud Piibe Kohava, AS Medicina, lk 294, 2010, ISBN 978-9985-829-94-3.

Enamik vastsündinutel südame kuulatlemise käigus kuuldud kahinatest osutuvad ohututeks, kuid osadel vastsündinutel näitavad need kaasasündinud südamerikkeid.Thomas Biancaniello, http://circ.ahajournals.org/content/109/11/e162.long Innocent Murmurs Cardiology Patient Page, Circulation, 2004; 109: e162-e163doi: 10.1161/​01.CIR.0000122232.01606.1E, Veebiversioon (vaadatud 24.03.2014) (inglise keeles)

Kui kuuldakse kahinat, siis püütakse tuvastada selle põhjus. Selleks tehakse harilikult elektrokardiogramm, röntgenuuring või ka ehhokardiograafiauuring.

Viited

 Välislingid 
Demonstrations: Heart Sounds & Murmurs, Veebiversioon (vaadatud 24.03.2014)

Kategooria:Kardioloogia
Kategooria:Südame-veresoonkond